Uznesenie Okresného súdu Prievidza sp. zn. 8C/7/2025 z 10. 7. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 8C/7/2025 3825200723 10. 07. 2025 JUDr. Tomáš Rudáš ECLI:SK:OSPD:2025:3825200723.3
Uznesenie Okresný súd Prievidza v právnej veci žalobcu: A. B., nar. XX.X.XXXX, bytom C. XXX/XX, D., právne zast. JUDr. Matej Valjent, IČO: 42 025 753, Jesenského 232, Partizánske, proti žalovaným: 1/ A. E., nar. XX.X.XXXX, bytom F. C. XXX/X, G. F., právne zast. A. D. H., IČO: 31 202 225, M. Falešníka 6, Prievidza, 2/ G. B., nar. XX.XX.XXXX, bytom X. I. X/XX, G. F., v konaní o zrušenie a vyporiadanie podielového spoluvlastníctva, rozhodol: I. Konanie voči žalovanému 2/ z a s t a v u j e . II. Žiadna zo strán n e m á nárok na náhradu trov konania. odôvodnenie: 1. Žalobca sa žalobou doručenou súdu dňa 14.2.2025 domáha voči žalovaným 1/, 2 zrušenia a vyporiadania podielového spoluvlastníctva. 2. Žalobca pred pojednávaním dňa 10.7.2025 zobral žalobu späť voči žalovanému 2/. 3. Podľa § 144 CSP, žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 145 ods. 2 CSP, ak je žaloba vzatá späť sčasti, súd konanie v tejto časti zastaví. O čiastočnom späťvzatí žaloby rozhodne súd v rozhodnutí vo veci samej. 6. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Späťvzatie žaloby je dispozitívnym procesným úkonom žalobcu, z ktorého obsahu jednoznačne vyplýva prejav žalobcu, že na prejednaní svojej žaloby nemá záujem a že je uzrozumený s tým, že o jeho žalobe nebude v tomto rozsahu súdom meritórne rozhodnuté. Žalobca môže vziať žalobu späť aj po rozhodnutí súdu prvej inštancie, avšak len do tej doby, pokiaľ rozhodnutie nenadobudlo právoplatnosť. 8. Žalobca zobral svoju žalobu späť voči žalovanému 2/. Nakoľko po podaní žaloby došlo k prevodu podielu predmetného spoluvlastníctva zo žalovaného 2/ na žalovaného 1/ a žalobca vzal v danej časti žalobu späť, súd konanie voči žalovanému 2/ zastavil. 9. Právo niektorej zo strán sporu na náhradu trov civilného sporového konania je pri zastavení konania založené podľa § 256 CSP. Keďže zastavenie konania voči žalovanému 2/ nezavinila konkrétna strana, súd o trovách konania strán sporu rozhodol tak, ako je uvedené v II. výroku tohto uznesenia.
Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza písomne v dvoch vyhotoveniach. (§ 357 písm. a) Civilného sporového poriadku). V odvolaní sa má popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 Civilného sporového poriadku).

